ஒரு பேட்டி என்கிற அளவில் எனக்கு இது நல்ல பதில். தனிப்பட்ட வகையில் மிகுந்த ஏமாற்றமாகவே இருந்தது. அவர் சொன்னதுபோல, பொது எதிரி கண் முன்னே விஸ்வரூபம் மட்டும் எடுக்கவில்லை; எல்லோரையும் கபளீகரமும் செய்ய முயலும்போது, கத்தி உங்கள் கழுத்தைக் குறிபார்க்கும் தருணத்தில்கூட உங்களால் ஒன்றிணைய முடியாதென்றால், எப்போது இணையப்போகிறீர்கள் என்று நினைத்துக்கொண்டே வந்தேன்.